
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1004 


25 Σεπτεμβρίου 1998 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΖΩΓΙΟΠΟΥΛΕΙΟ ΙΔΡΥΜΑ» και κύρω¬ 
ση του οργανισμού αυτού. 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εσωτερικός κανονισμός οργανώσεως και λειτουργίας 
της Επιτροπής για την πρόληψη και καταστολή της 
νομιμοποίησης εσόδων από εγκληματικές δραστη¬ 
ριότητες του άρθρου 7 του Ν. 2331/1995. 

Αποδοχή παραίτησης από δικαίωμα έρευνας και εκμε¬ 
τάλλευσης Γεωθερμικού Δυναμικού. 

Χορήγηση άδειας ίδρυσης και λειτουργίας ιδιωτικής 

ΤΕΣ στον Π. Λέκκα. 

Τροποποίηση της συστατικής πράξης της αμιγούς δη¬ 
μοτικής επιχείρησης με την επωνυμία «Κέντρο 
Επαγγελματικής Κατάρτισης (ΚΕΚ) Δήμου 
Καλλιθέας».. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 755/1.4.98 απόφαση του 
Γεν. Γραμ. Περιφ. Ανατ. Μακεδονίας - Θράκης. 


ΠΡΟΕΔΡΙΚΑ ΔΙΑΤΑΓΜΑΤΑ 


(1) 

Έγκριση σύστασης του κοινωφελούς ιδρύματος με την ε¬ 
πωνυμία «ΖΩΓΙΟΠΟΥΛΕΙΟ ΙΔΡΥΜΑ» και κύρωση του 
οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ.339/4.6.1993 δημόσια διαθήκη της Θεανώς 
Ζωγιοπούλου του Δημητρίου που συντάχθηκε ενώπιον 
του συμβολαιογράφου Βέροιας Γεωργίου Δημητρίου Μα- 
νωλίδη και δημοσιεύθηκε με το αριθ.4107/348/13.11.1996 
πρακτικό του Μον.Πρωτοδικείου Βέροιας με την οποία 
συστήθηκε κοινωφελές ίδρυμα με την επωνυμία «ΖΩ- 
ΓΙΟΠΟΥΛΕΙΟ ΙΔΡΥΜΑ» και με έδρα τη πόλη της Βέροιας. 


2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του Α¬ 
στικού Κώδικα και γ) 108 και 110 του Αστικού Κώδικα. 

3. Την από 4.5.1998 γνωμοδότηση του Συμβουλίου Ε¬ 
θνικών Κληροδοτημάτων. 

4. Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ922 Β'). 

Με πρόταση των Υπουργών Εθνικής Παιδείας και Θρη¬ 
σκευμάτων Πολιτισμού και του Υφυπουργού Οικονομικών 
αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΖΩΓΙΟΠΟΥΛΕΙΟ ΙΔΡΥΜΑ», η οποία έγι¬ 
νε από την Θεανώ Ζωγιοπούλου του Δημητρίου με την α- 
ριθ.339/4.6.1993 δημόσια διαθήκη της, η οποία συντά¬ 
χθηκε ενώπιον του συμβολαιογράφου Βέροιας Γ εωργίου 
Δημητρίου Μανωλίδη και δημοσιεύθηκε με το αριθ. 
4107/348/13.11.1996 πρακτικό του Μον.Πρωτοδικείου 
Βέροιας. 

Το ίδρυματούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Πολιτισμού και διέπεται από τις διατάξεις της παρα¬ 
πάνω συστατικής του πράξης, του παρακάτω οργανι¬ 
σμού, του Α.Ν. 2039/1939 και των διαταγμάτων που εκδό- 
θηκαν ή θα εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΖΩΓΙΟΠΟΥΛΕΙΟ ΙΔΡΥΜΑ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΖΩΓΙΟΠΟΥ- 
ΛΕΙΟ ΙΔΡΥΜΑ», που συστήθηκε από τη Θεανώ Ζωγιοπού- 
λουτου Δημητρίου με την αριθ.339/4.6.1993 διαθήκη της 
η οποία συντάχθηκε ενώπιον του συμβολαιογράφου Βέ¬ 
ροιας Γεωργίου Δημητρίου Μανωλίδη και δημοσιεύθηκε 

με το αριθ. 4107/348/13.11.1996 πρακτικό του Μον.Πρω- 
τοδικείου Βέροιας αποτελεί νομικό πρόσωπο ιδιωτικού δι¬ 
καίου και διέπεται από τις διατάξεις της παραπάνω συ¬ 
στατικής πράξης, του παρόντος οργανισμού, του Α.Ν. 
2039/1939, όπως κάθε φορά ισχύει ο νόμος αυτός και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η πόλη της Βέροιας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

1. Η χορήγηση κάθε έτος μιάς ή περισσοτέρων υποτρο¬ 
φιών σε αριστούχους, οικονομικά αδύνατους, αποφοί¬ 
τους Δευτεροβάθμιας Εκπαίδευσης για τη συνέχιση των 
σπουδών τους στα ανώτατα εκπαιδευτικά ιδρύματα, οι ο¬ 
ποίοι κατάγονται και κατοικούν στη περιοχή του Δήμου 
Βέροιας και διακρίνονται για το ήθος τους. 

2. Η εφάπαξ χορήγηση κάθε έτος ενός χρηματικού επά¬ 
θλου στον αριστούχο μαθητή της Γ τάξης κάθε Δημόσιου 
Λυκείου της πόλης Βέροιας που συγκέντρωσε το προη¬ 
γούμενο σχολικό έτος σε όλη την Β' τάξη του Λυκείου του, 
την υψηλότερη βαθμολογία στα μαθήματα, και διακρίθη- 
κε συγχρόνως και για το ήθος του. 

3. Η συμμετοχή στη διοργάνωση ομιλιών, ημερίδων, συ¬ 
νεδρίων κλπ. με θέματα εκπαιδευτικού χαρακτήρα και πο¬ 
λιτιστικού ενδιαφέροντος. 

4. Σε περίπτωση επάρκειας των εισοδημάτων του ιδρύ¬ 
ματος η οικονομική ενίσχυση του Ιερού Ναού Αντιφωνητή 
Χριστού Βέροιας και της Ιεράς Μονής Δοβρά (Καλή Πα¬ 
ναγιά) Βέροιας. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Λ. Τα κάτωθι ακίνητα επί της οδού Θ.Ζωγιοπούλου α- 
ριθ.3 (πρώην Αντωνίου Καμάρα ή Καπετανίδη) στη Θεσ¬ 
σαλονίκη. 

1. Ισόγειο κατάστημα επιφάνειας 66,22 τ.μ. 

2. Ολόκληρος ο τρίτος υπέρ το ισόγειο όροφος (εν εσο¬ 
χή), ο οποίος περιλαμβάνει τέσσερα αυτοτελή διαμερί¬ 
σματα επιφάνειας 77,75,82,20,85 και 80,80 τ.μ. 

3. Δικαίωμα ανοικοδόμησης, εάν επιτραπεί τούτο, στην 
αέρινη στήλη άνωθεν της πολυκατοικίας και δικαίωμα κυ¬ 
ριότητας του νέου ορόφου. 

Β. Τα κάτωθι ακίνητα επί της οδού Βασιλέως Κωνστα¬ 
ντίνου (νυν Κεντρικής και Αριστοφάνους) στη Θεσσαλονί¬ 
κη. 

1. Ισόγειο κατάστημα επιφάνειας 60 τ.μ. 

2. Διαμέρισμα του δευτέρου ορόφου επιφάνειας 92,40 
τ.μ. 

3. Διαμέρισμα του δευτέρου ορόφου επιφάνειας 24,80 
τ.μ. 

Γ. Χρηματικό ποσό είκοσι πέντε εκατομμυρίων οκτώ χι¬ 
λιάδων εξακοσίων σαράντα δύο «25.008.642» δρχ. κατα¬ 
τεθειμένο στην Εθνική Τράπεζα Ελλάδος - Υποκατάστη μα 
Βέροιας (λογαριασμός ταμιευτηρίου Νο 325/639246.64 
δρχ. 236.250 και τρεχούμενος λογαριασμός Νο 
325/512133.77 δρχ. 24.772.392). 


Δ. Κινητά πράγματα (οικοσκευές) όπως αναφέρονται 
στην από 1.12.1997 αναφορά της δικηγόρου Ευμορφίας 
Γανοπούλου, μέλουςτου Δ.Στου ιδρύματος. 

2. Πόροι του ιδρύματος είναι: 
α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

Υ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. Το ίδρυμα διοικείται από πενταμελές Διοικητικό Συμ¬ 
βούλιο που αποτελείται από τους: 

1) Εκάστοτε Δήμαρχο Βέροιας 

2) Εκάστοτε Πρόεδρο του Πρωτοδικείου Βέροιας 

3) Εκάστοτε Διευθυντή του καταστήματος Βέροιας της 
Εθνικής Τράπεζας Ελλάδος 

4) Αντώνιο Τσικερδάνο του Αργ.συνταξιούχο έμπορο, 
κάτοικο Βέροιας 

5) ΕυμορφίαΛ,Γανοπούλου δικηγόρο Βέροιας με ανα¬ 
πληρωματικό μέλος την Ελισάβετ συζ.Αντωνίου Τσικερ- 
δάνου κάτοικο Βέροιας. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα ονομαστικά αναφερόμενα μέ¬ 
λη του Διοικητικού Συμβουλίου, ορίζονται αντικαταστά- 

. τες αυτών απότο Δημοτικό Συμβούλιο Βέροιας ενώ σε πε¬ 
ρίπτωση αποποίησης παραίτησης κλπ κάποιου από τα 
υπόλοιπα μέλη του Διοικητικού Συμβουλίου η κενή θέση 
συμπληρώνεται με απόφαση των υπολοίπων μελών ε- 
φαρμοζομένων κατά τα λοιπά των διατάξεων του άρθρου 
99τουΑ.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε τε¬ 
τράμηνο και εκτάκτως όποτε το ζητήσει ο Πρόεδρος ή 
δύο από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του Προ¬ 
έδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα σπόντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από πέντε συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α¬ 
ποφάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 

υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού του ΑΝ 2039/1939 καιτων 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του Α.Ν. 2039/1939 και του 
από 20.12.1939 Β.Δ/Τος (ΨΕΚ552Α’). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι- 
κούτου ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ’ αυ¬ 
τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’αυτό η πλειοψηφία των 
παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα- 


θέτειτην εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματοςτούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Αρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ι¬ 
δρύματος προς τρίτους. 

β) Φροντίζει για τη σύνταξητωνπρακτικώντου Διοικητι¬ 
κού Συμβουλίου. 

γ) Διεκπεραιώνει την αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2.0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου, που ορί¬ 
ζεται με απόφαση αυτού. 

Άρθρο 8 

Αρμοδιότητες Ταμία 
1.0 Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί- 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλοςτου Διοικ. Συμβουλίου που ορίζεται με από¬ 
φαση αυτού. 

Άρθρο 9 

Επιλογή και ανακήρυξη υποτρόφων 

1. Δικαίωμα υποτροφίας έχουν αυτοί οι οποίοι κατά την 
κρίση του Διοικητικού Συμβουλίου πληρούν τις προϋπο- 

θέσεις όπως καθορίζονται στο άρθρο 2 του παρόντος ορ¬ 
γανισμού. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξηςτου ιδρύματος, τουπαρόντος οργανισμού, του Α.Ν 
2039/1939 και του από 18.8.1941 Καν.Δ/τος (ΦΕΚ 286 Α’). 

Άρθρο 10 

Ποσό - Καταβολή - Διακοπή υποτροφίας 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του Α.Ν. 2039/1939 και 
του άρθρου 28 του από 18.8.1941 σχετικού Καν.Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24,26 και 27 του α¬ 
πό 18.8.1941 Καν.Δ/τος (ΦΕΚ286Α’). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι ο¬ 
ποίες διαπιστώνονται με πράξη του Διοικητικού 
Συμβουλίου του ιδρύματος, που έχει υποχρέωση να πα¬ 
ρακολουθεί την όλη πορείατωνσπουδώντων υποτρόφων 
και να αξιώνει απ’αυτούς την υποβολή, κάθε έτος, απο¬ 
δεικτικών στοιχείων της επίδοσής τους. 

Άρθρο 11 

Διαδικασία χορήγησης χρηματικών επάθλων 

1. Το Διοικητικό Συμβούλιο του ιδρύματος καλεί στην 
αρχή της σχολικής χρονιάς με αίτησή του τους Λυκειάρ¬ 
χες των Δημοσίων Λυκείων της πόλης Βέροιας να απο- 
στείλουντα πλήρη στοιχεία του μαθητή της Γ’ τάξης κάθε 
Λυκείου που ήλθε πρώτος μεταξύ των αριστούχων κατά 
τη φοίτησή του στη Β' Τάξη. 

2. Το ποσό των χρηματικών επάθλων καθορίζεται με α¬ 
πόφαση του Διοικητικού Συμβουλίου του ιδρύματος ανά¬ 
λογα με το ύψος των ετησίων προσόδων αυτού και τις οι¬ 
κονομικές συνθήκες που επικρατούν. 

Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ 552 Α’). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 


α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, ό¬ 
λα τα έσοδα και έξοδα του ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν.Δ/τος. 

ε) Βιβλίο - μητρώο χορήγησης χρηματικών επάθλων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Ιερά Μη¬ 
τρόπολη Βέροιας Ναούσης ως κεφάλαιο αυτοτελούς δια¬ 
χείρισης για την εκτέλεση του ίδιου σκοπού. 

Στους Υπουργούς Εθνικής Παιδείας και Θρησκευμά¬ 
των, Πολιτισμού και στον Υφυπουργό Οικονομικών ανα¬ 
θέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 9 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΈΩΡΠΟΣ ΔΡΥΣ ΓΕΡΑΣΙΜΟΣ ΑΡΣΕΝΗΣ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ. 29648/Β. 1493 (2) 

Εσωτερικός κανονισμός οργανώσεως και λειτουργίας 
της Επιτροπής για την πρόληψη και καταστολή της νο¬ 
μιμοποίησης εσόδων από εγκληματικές δραστηριότη¬ 
τες του άρθρου 7 του Ν. 2331/1995. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και 
Κυβερνητικά Όργανα» (ΦΕΚ 197α/26.6.85). 

2. Τις διατάξεις του Ν. 2331/1995 για την «πρόληψη και 
καταστολή εσόδων από εγκληματικές δραστηριότητες». 

3. Τις διατάξεις του Π.Δ. 401/1996 «Περί οργανώσεως 
και λειτουργίας της Επιτροπής για την πρόληψη και κατα¬ 
στολή της νομιμοποίησης εσόδων από εγκληματικές δρα¬ 
στηριότητες». 

4. Τις διατάξεις του Ν. 2343/95 «Αναδιοργάνωση υπη¬ 
ρεσιών του Υπ. Οικονομικών και άλλες διατάξεις». 

5. Τις διατάξεις του Π.Δ. αριθμ. 218/96 «Οργανισμός 
του Σώματος Δίωξης Οικονομικού Εγκλήματος». 

6. Την εισήγηση της συνεδρίασης της 3.6.1998 της 
Επιτροπής του άρθρου 7 του Ν. 2331/95 και το άρθρο 6 
παρ. 3 του Π. Δ/τος 401/96 (ΦΕΚ 269/96Α) με το οποίο ε¬ 
ξουσιοδοτείται για τη σύνταξη του εσωτερικού της κανο¬ 
νισμού. 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Εγκρίνουμε το από 3.6.1998 σχέδιο Εσωτερικού κανονι¬ 
σμού οργανώσεως και λειτουργίας της Επσροπής του 
άρθρου 7του Ν. 2331/95 «Περί οργανώσεως και λειτουρ¬ 
γίας της Επιτροπής για την Πρόληψη και την καταστολή 
της νομιμοποίησης εσόδων από εγκληματικές δραστη¬ 
ριότητες ως κατωτέρω: 

Άρθρο 1 

Η Επιτροπή απασχολεί για τις ανάγκες της υπαλληλικό 
προσωπικό των Υπουργείων που αναφέρονται στο άρθρο 
7 παρ. 3 τουΝ. 2331/95 καιθπαρ. 1 Π.Δ. 401/96, αποσπώ- 
μενο για αποκλειστική απασχόληση κατά τα περαιτέρω ο¬ 
ριζόμενα με τις διατάξεις αυτές. 

Ο αριθμός του αναγκαίου προς απόσπαση προσωπικού 
προτείνεται στον αρμόδιο Υπουργό Εθν. Οικονομίας κατά 
τα οριζόμενα στο άρθρο 6 παρ. 2του Π.Δ. 401/96. 

Άρθρο 2 

Οι υπηρεσίες της Επιτροπής διακρίνονται σε: 

Α) Υπηρεσία γραμματειακής - διοικητικής υποστήριξης. 
Β) Υπηρεσία έρευνας τεκμηρίωσης των παραβάσεων 
του Ν. 2331/95. 

Άρθρο 3 

Υπηρεσία γραμματειακής - διοικητικής υποστήριξης 

1. Χρέη γραμματέα της Επιτροπής εκτελεί υπάλληλος 
του Υπουργείου Οικονομικών, οριζόμενος με τον αναπλη¬ 
ρωτή του από τον Υπουργό (άρθρ. 2 εδαφ. τελευταίο Ν. 
2331/95, και παρ. 1 παρ. 5 Π.Δ. 401/96). 

2. Ο οριζόμενος γραμματέας προΐσταται της γραμμα¬ 
τείας και έχει και τα καθήκοντα που ορίζονται με το άρθρο 
6 παρ. 4 Π.Δ. 401/96. 

Η Επιτροπή, με ειδικώς αιτιολογημένη πρότασή της 
προς τον Υπουργό, μπορεί να ζητήσει την αντικατάστασή 
του όταν συντρέχει εξαιρετικός λόγος. 

Άρθρο 4 

Το προσωπικό που αποσπάταιγιατις ανάγκες της γραμ¬ 
ματείας μπορεί να είναι κατηγορίας Π.Ε. ή Δ.Ε. και ακο¬ 
λουθεί το ωράριο κ.λπ. όρους εργασίας των δημοσίων υ¬ 
παλλήλων. 

Άρθρο 5 

1. Η γραμματεία με ευθύνη του γραμματέα τηρεί τα ε¬ 
ξής βιβλία: 


α) Πρωτόκολλο συνήθους αλληλογραφίας 
β) βιβλίο εισερχομένων για έρευνα υποθέσεων (άρθρο 
5 παρ. 2 Π.Δ. 401/96) 

γ) βιβλίο πρακτικών συνεδριάσεων (άρθρ. 2 παρ. 4 Π.Δ. 
401/96) 

δ) βιβλίο πορισμάτων της Επιτροπής (άρθρ. 3 Π.Δ. 
401/96) 

ε) βιβλίο πράξεων του Προέδρου 

στ) βιβλίο παρακολουθήσεως υποθέσεων. 

2. Διακινεί την αλληλογραφία της Επιτροπής. Για κάθε 
εισερχόμενο ή εξερχόμενο έγγραφο ενημερώνεται ο 
Πρόεδρος της Επιτροπής ή ο αναπληρωτής του, ο οποίος 
και προβαίνει στο χαρακτηρισμό του ως συνήθους ή ε- 
μπιστευτικού. Για την παραλαβή εγγράφων που απευθύ¬ 
νονται ονομαστικώς στον Πρόεδρο ή τον αναπληρωτή 
του ή το ειδικά ορισμένο για επαφή με τις αλλοδαπές α¬ 
ντίστοιχες αρχές, μέλος της Επιτροπής (άρθρ. 7 παρ. 2 
Π.Δ. 401/96), απαιτείται εξουσιοδότηση του Προέδρου ή 
του αναπληρωτή Προέδρου προς συγκεκριμένο υπάλλη¬ 
λο ή υπαλλήλους της Γραμματείας. 

3. Μεριμνά για τη σύνταξη των δικαιολογητικών της α¬ 
μοιβής των μελών της Επιτροπής. 

Άρθρο 6 

1. Τα στοιχεία-πληροφορίες που συγκεντρώνονται από 
την Επιτροπή, μετά την αξιολόγησή τους και την τοποθέ¬ 
τησή τους στο Αρχείο, (άρθρ. 7 Ν. 2331/95), καταχωρού- 
νται στον Ηλεκτρονικό Υπολογιστή (Η/Υ) που αποτελεί τη 
βάση δεδομένων της Επιτροπής. 

2. Υπεύθυνος επεξεργασίας των δεδομένων είναι η εν α¬ 
παρτία συνεδριάζουσα Επιτροπή (άρθρ. 7 Ν. 2331/95 και 
άρθρ. 2 Π.Δ. 401/96). 

3. Την επεξεργασία των δεδομένων εκτελούν οι: α) 
Πρόεδρος της Επιτροπής, β) αναπληρωτής Πρόεδρος 
της Επιτροπής, γ) Προϊστάμενος της Γ ραμματείας και δ) 
ο υπάλληλος της Γ ραμματείας που ορίζεται με απόφαση 
της Επιτροπής. 

4. Τα παραπάνω (παρ. 3) πρόσωπα γνωρίζουν τον κλει¬ 
δάριθμο (ραεεννοΓά) με τον οποίο γίνεται η πρόσβαση 
στον Η/Υ. 

5.0 κωδικός αριθμός με τον οποίο γίνεται η πρόσβαση 
στον Η/Υ καθορίζεται από τον Πρόεδρο της Επιτροπής, 
γνωστοποιείται μόνο στα πρόσωπα που αναφέρονται πα¬ 
ραπάνω στην παρ. 3 και αντικαθίσταται κάθε φορά που έ¬ 
να από τα πρόσωπα αυτά παύει να εκτελεί τα καθήκοντά 
του, για οποιοδήποτε λόγο. 

Άρθρο 7 

Υπηρεσία Έρευνας, Αξιολόγησης και Διαπίστωσης 

1. Απαρτίζεται από τον Πρόεδρο, τον Αναπληρωτή 
Πρόεδρο, τα μέλη (τακτικά και αναπληρωματικά) καιτους 
υπαλλήλους της Επιτροπής (άρθρ. 7 παρ. 2, 3 Ν. 
2331/95). 

2. Ερευνά τις υποθέσεις σύμφωνα με όσα ορίζονται στο 
άρθρ. 7 Ν. 2331/95και στα άρθρα 2,3,4 και5 Π.Δ. 401/96. 

3. Μετά την έρευνα κάθε υπόθεσης, συντάσσεται σχετι¬ 
κή έκθεση από το μέλος το οποίο έχει οριστεί σύμφωνα με 
το άρθρο 5 παρ. 2 Π.Δ. 401/96 (Εισηγητής). 

4.0 Πρόεδρος κάθε συνεδριάσεως ασκεί εποπτεία για 
την ορθή, εμπρόθεσμη και αποτελεσματική έρευνα των υ¬ 
ποθέσεων, από τους υπαλλήλους και μέλη της 
Επιτροπής. 


11900 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 8 

Ο Πρόεδρος της Επιτροπής δύναται να απευθύνει ανα¬ 
φορές προς την Υπηρεσία ή τον Φορέα απ’ όπου προέρ¬ 
χεται κάθε εκπρόσωπος - μέλος και κάθε υπάλληλος 
(προανακριτικός ή της Γραμματείας) με παρατηρήσεις 
σχετικά με τη συμμετοχή και την απόδοσή του γενικώς 
στη λειτουργία της Επιτροπής. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 1998 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

-φ- 

Αριθ. Δ9Δ/Φ154/15764/254 (3) 

Αποδοχή παραίτησης από δικαίωμα έρευνας και εκμε¬ 
τάλλευσης Γεωθερμικού Δυναμικού. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Π.Δ. 381/1989 «Οργανισμός του Υπουργείου 
Βιομηχανίας, Ενέργειας και Τεχνολογίας». 

2. Το Νόμο 1558/85 και του Π.Δ. 437/95 «Καθορισμός 
και ανακατανομή των αρμοδιοτήτων των Υπουργείων». 

3. Το Π.Δ. 381/89 «Οργανισμός του Υπουργείου 
Βιομηχανίας, Ενέργειας και Τεχνολογίας». 

4. Το Π.Δ. 27/1996 (ΦΕΚ19/Α) «Συγχώνευση των 
Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

5. Τις διατάξεις του Μεταλλευτικού Κώδικος Ν.Δ. 
210/73 (ΦΕΚ 277/Α/5.10.73 και ΦΕΚ295/Α/24.10.73). 

6. Την Απόφαση - Σύμβαση του Υπουργού Β.Ε.Τ. 

Φ.29.25/7172/6.6.88 (ΦΕΚ 412/Β/21.6.88) για την εκμί- 
σθωση στον Α. Τσικνίδη Γεωθερμικού Δυναμικού στην 
Περιοχή Χουμνικού Νιγρίτας Ν. Σερρών και ειδικότερατο 
άρθρο 6 αυτού καθώς και τις υπ’ αριθ. II- 
2/Φ29.25/6329/29.5.89, ΙΙ-2/Φ29.25/11256/1.3.90, 

Δ9Δ/Φ154/22008/9.10.90 και Δ9Δ/Φ154/18865/13.7.92 
παρατάσεις και τροποποιήσεις αυτής. 

7. Την απόφαση με αριθ. πρωτ. Δ15-Α/Φ19/οικ8369 
(ΦΕΚ 437/Β/10.6.1996) «Μεταβίβαση του δικαιώματος υ¬ 
πογραφής “Με εντολή Υπουργού” στους Π ροϊσταμένο υς 
των Δ/νσεων και λοιπών γενικά μονάδων του Υπουργείου 
Ανάπτυξης». 

8. Το υπ’ αριθ. 854/16.5.88 πληρεξούσιο της 
Συμβολαιογράφου Σερρών Βασιλικής Κων. Παρταλά του 
Α. Τσικνίδη προς Φ. Νικολούση στο οποίο ορίζεται η δεύ¬ 
τερη να εκπροσωπεί τον πρώτο σε όλες τις αρμόδιες υ¬ 
πηρεσίες για την άσκηση του δικαιώματος εκμεταλλεύ- 
σεως του εν λόγω γεωθερμικού πεδίου. 

9. Το από 17.7.98 υποβληθέν Πιστοποιητικό της 
Κοινότητας Χουμνικού σύμφωνα με το οποίο η 
Κουφοκώτσιου Φωτεινή είναι η μόνη κληρονόμος της 
Κουφοκώτσιου Άννας η οποία απεβίωσετην 8.6.96. 

10. Την από 7.7.98 και την από 17.7.98 διορθωμένη πα¬ 
ραίτηση της Κουφοκώτσιου Β. Φωτεινής συζ. Α. 
Νικολούση ως αντικλήτου του Α. Τσικνίδη και εκπροσώ¬ 
που της «Κουφοκώτσιου Άννα & Σια Ε.Ε.» από την εκμε¬ 
τάλλευση του γεωθερμικού πεδίου. 

11. Την από 25.8.98 Υπεύθυνη Δήλωση του Ν. 1599/86 


του Τσικνίδη Αποστόλου ότι παραιτείται και αυτός του δι¬ 
καιώματος εκμετάλλευσης στο εν λόγω Γ/Θ πεδίο. 

12. Όλα τα στοιχεία του φακέλου από τα οποία προκύ¬ 
πτει ότι από τις μέχρι σήμερα έρευνες δεν εντοπίστηκε εκ- 
μεταλλεύσιμο γεωθερμικό κοίτασμα το οποίο να επιτρέ¬ 
πει την ολοκλήρωση της επένδυσης, αποφασίζουμε: 

1. Αποδεχόμαστε την από 7.7.98 παραίτηση της 
«Γεωργικές Εκμεταλλεύσεις Κουφοκώτσιου Άννα χηρ. 
Βασιλείου & Σια Ε.Ε. - ΒΑΒΑΟΟ» από την άδεια έρευνας 
και εκμετάλλευσης Γεωθερμικού Δυναμικού όπως αυτή 
περιγράφεται στην αναφερόμενη στο σκεπτικό Απόφαση 
- Σύμβαση του Υπουργού Β.Ε.Τ. Φ.29.25/7172/6.6.88 
(ΦΕΚ 412/Β/21.6.88). 

2. Η υπ’ αριθ. 108 (6.10.1988) εγγυητική επιστολή της 
Αγροτικής Τραπέζης (καταστήματος Νιγρίτας) ύψους 
500.000 δρχ. η οποία είχε κατατεθεί για την πιστή εκτέλε¬ 
ση των όρων της απόφασης του Υπουργού Β.Ε.Τ. 
Φ.29.25/7172/6.6.88 (ΦΕΚ 412/Β/21.6.88) επιστρέφεται 
και η Τράπεζα απαλλάσσεται από κάθε ευθύνη που μπο¬ 
ρεί να προκύψει από αυτή. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1998 

Με εντολή Υπουργού 
Ο Διευθυντής 
X. ΚΟΥΖΗΣ 

-Φ- 

Αριθ. Φ.1/154/Δ5/6599 (4) 

Χορήγηση άδειας ίδρυσης και λειτουργίας ιδιωτικής ΤΕΣ 
στον Π. Λέκκα. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των Νόμων 1892/90 (άρθρο 111), 1566/85 και 
1966/91. 

β) Του Β.Δ. 685/72 (ΦΕΚ 196/Α/72). 

γ) Των Π.Δ. 850/75 (ΦΕΚ 273/4/75), 813/77 (ΦΕΚ 
259/Α/77), 600/79 (ΦΕΚ 179/79) και 149/81 (ΦΕΚ 46). 

δ) Τηναριθμ. ΣΤ5/33/9.10.96 (ΦΕΚ937/Β/96) κοινή από¬ 
φαση του Πρωθυπουργού και του Υπουργού Παιδείας με 
θέμα: «Αρμοδιότητες Υφυπουργού ΥΠΕΠΘ». 

2. Τις αριθμ. 4/4.3.98 και 7/28.5.98 πράξεις του ΠΥΣΔΕ 
Βοιωτίας, αποφασίζουμε: 

Χορηγούμε στον Παύλο Λέκκα του Αθανασίου άδεια ί¬ 
δρυσης και λειτουργίας ιδιωτικής τεχνικής - επαγγελματι¬ 
κής σχολής (ΤΕΣ), που θα λειτουργήσει στην πόλη της 
Λιβαδειάς επί της οδού Σπυροπούλου 32, για αριθμό μα¬ 
θητών: τριάντα ένα (31) ανά βάρδια διδασκαλίας και χρό¬ 
νο έναρξης λειτουργίας το σχολικό έτος 1998-99, ως ε¬ 
ξής: 

ΗΜΕΡΗΣΙΑ Τ.Ε.Σ. 

Ειδικότητες: α) Χειριστών Η/Υ και διατρητικών μηχανών 

β) Κομμώσεων και βαφής μαλλιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 1998 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 

Αριθ. 37437 (5) 

Τροποποίηση της συστατικής πράξης της αμιγούς δημο¬ 
τικής επιχείρησης με την επωνυμία «Κέντρο Επαγγελ¬ 
ματικής Κατάρτισης (ΚΕΚ) Δήμου Καλλιθέας». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Την αριθμ. 15539/95 απόφαση της Περιφ. Διοίκησης 
Αθήνας, που αφορά τη σύσταση στο Δήμο Καλλιθέας α¬ 
μιγούς δημοτικής επιχείρησης με την επωνυμία «Κέντρο 
Επαγγελματικής Κατάρτισης (ΚΕΚ) Δήμου Καλλιθέας», 
που δημοσιεύθηκε στο ΦΕΚ 476/95 τ. Β' όπως μεταγενέ¬ 
στερα τροποποιήθηκε με την 43975/97 όμοια, που δημο¬ 
σιεύθηκε στο ΦΕΚ 51/31.1.97. 

2) Τις διατάξεις των άρθρων 277 έως 284 του Π.Δ/τος 
410/95 (ΦΕΚΑ'231). 

3) Την αριθμ. 25027/84 απόφαση του Υπουργού 
Εσωτερικώνπου δημοσιεύθηκε στο ΦΕΚ244/19.4.84τ. Β'. 

4) Τις παρ. 22, 23 και 24 του άρθρου 11 του Ν. 2503/97 
(ΦΕΚ 107/30.5.97τ. Α'). 

5) Τις αριθμ. 524/97, 106/98 και 311/98 αποφάσεις του 
Δημοτικού Συμβουλίου του Δήμου Καλλιθέας, αποφασί¬ 
ζουμε: 

Τροποποιούμε τα άρθρα 2 και 6 της 15539/95 απόφα¬ 
σης της Περιφερειακής Διοίκησης Αθηνών, ως εξής: 

Άρθρο 2 

Σκοποί της επιχείρησης είναι: 

Α. Η υλοποίηση προγραμμάτων άτυπης συνεχιζόμενης 
επαγγελμαπκής κατάρτισης με δυνατότητα άσκησης και 
συναφών προς το ανπκείμενο αυτό δραστηριοτήτων (έ¬ 
ρευνες - μελέτες - ημερίδες - συνέδρια, εκπαιδευτικά βοη¬ 
θήματα για τους καταρτιζόμενους, συμμετοχή σε ολο¬ 
κληρωμένα προγράμματα άλλων πρωτοβουλιών που 
χρηματοδοτούνται από άλλα διαρθρωτικά ταμεία). 

Β. Υλοποίηση προγραμμάτων που αφορούν τις ενέργει¬ 
ες του Επιχειρησιακού προγράμματος «Καταπολέμηση 
του Αποκλεισμού από την Αγορά Εργασίας» σε μία ή πε¬ 
ρισσότερες ομάδες που εντάσσονται στο Ε.Π. 

Γ. Η παροχή επαγγελματικού επιπέδου Συνοδευτικών 


Υποστηρικτικών Υπηρεσιών προς τα άτομα των ομάδων 
στόχου του Ε.Π. ή προώθηση της απασχόλησης προς μία 
ή περισσότερες πληθυσμιακές ομάδες που περιλαμβάνο¬ 
νται στο Ε.Π. 

Άρθρο 6 

Ο Δήμος Καλλιθέας διαθέτει στην Επιχείρηση επιπλέον 
τριάντα εκατομμύρια δραχμές (30.000.000) ως αύξηση 
του αρχικού μετοχικού κεφαλαίου, το οποίο ήταν δέκα ε¬ 
κατομμύρια δρχ. (10.000.000) για κάλυψη νέων δραστη¬ 
ριοτήτων. 

Το Μετοχικό Κεφάλαιο της δημοτικής επιχείρησης ΚΕΚ 
Δήμου Καλλιθέας ανέρχεται πλέον στα 40.000.000 δρχ. 

Κατά τα λοιπά ισχύει ως έχει η 15539/95 απόφαση της 
Περιφερειακής Διοίκησης Αθηνών, όπως μεταγενέστερα 
τροποποιήθηκε. 

Κάλυψη Δαπάνης: 

Από την απόφασή μας αυτή προκαλείται δαπάνη σε βά¬ 
ρος του προϋπολογισμού του Δήμου Καλλιθέας ύψους 
30.000.000 δρχ. για το τρέχον οικονομικό έτος 1998 και έ¬ 
χει εγγράφει πίστωση στον Κ.Α. 3/21217. 

Η παρούσα να δημοσιευθεί στην Εφημερίδα της 
Κυβέρνησης. 

Αθήνα, 31 Αυγούστου 1998 

Με εντολή Γενικού Γραμματέα Περιφερείας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο ΦΕΚ 457/15.5.98 τ. Β' που δημοσιεύθηκε η 
755/1.4.98 απόφαση του Γεν. Γραμ. Περιφ. Ανατ. 
Μακεδονίας - Θράκης, διορθώνεται ο πλεονάζων χρόνος 
στο βαθμό του υπαλλήλου Βασιλειάδη Αναστασίου κατά 
την 1.4.98 από το λανθασμένο «17 έτη 10 μήνες 4 ημέρες» 
στο ορθό «6 έτη 10 μήνες 4 ημέρες). 

(Απάτην Περιφ. Ανατ. Μακεδονίας - Θράκης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

_______1 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ 

* ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ.-Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 18531 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

1 - Μέχρι 8 σελίδες 200 δρχ. 


ΤΙΜΗ ΦΥΛΛΩΝ .... 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ· - Από 8 σελίδες και άνω προσαύξηση 100 δρχ. ανά θσελιδο η μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 » 

5.000 » 

10.000 » 

3.000 » 

10.000 >■ 

250.000 » 

3.000 δρχ. 

3.500 » 

750 » 

3.500 >■ 

1.500 >> 

750 » 

250 » 

500 » 

150 » 

500 » 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 >> 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογράφε,ου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα απο το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποοο 

της συνδρομής και ολόκληρο το ποσό υπέρ του ΤΑΠΕΤ. , Λ 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από υο.ύυ έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






